Eleverne fra Højene Skole vandt i kategorierne ’gentænkte klimaløsninger’ og ’byggeri’. Børneklimamødet fandt sted i Lemvig på Klimatorium – Danmarks internationale klimacenter. I kategorien ’gentænkte klimaløsninger’ var børnenes idé, at man skulle kunne sortere vand i forskellige kategorier, så man eksempelvis ikke bruger rent vand til at skylle ud i toilettet. I ’byggeri’ ville eleverne bygge opsamlingstanke, som kunne bruges til skovbrande eller tørkeperioder. Foruden eleverne fra Nordjylland deltog også 3000 andre elever fra henholdsvis 4. og 5. klasse. Fint besøg Under børneklimamødet var der også arrangeret klimaquiz og klimasnak. Og så var der også besøg fra X-Factor-finalisterne Simon og Marcus, hvis koncert blev transmitteret ud til skolerne virtuelt. Ydermere var der også en hilsen til de deltagende elever fra klimaminister Dan Jørgensen. Elevernes klimaidéer skal nu indgå i en klimastafet, som i sidste ende havner på klimaministerens bord.

Referat:
Ved årets børneklimamøde, som har foregået i dag, har elever fra Højene Skole i Hjørring vundet to klimapriser.